Anuži
Anuži ir ciems Talsu novada Lubes pagastā, pagasta centrs. Izvietojies pagasta dienviddaļā pie autoceļa P126 21 km no novada centra Talsiem un 129 km no Rīgas. Apdzīvotā vieta izveidojusies padomju gados netālu no Ošu pusmuižas (Oschen) centra (tagad ciema ziemeļu daļa Ošciems) pie Anužu mājām kā kolhoza «Cīņa» un ciema padomes centrs. Anužos atrodas pagasta pārvalde, tautas nams, bibliotēka, Lubes pasta nodaļa.